See ei tulnud ka teisele poolele meelde, kui paljud eestlased ELi riikides head palka  naudivad ehk kui paljud meie suursugusest rahvast on lihtsalt ahned, silmakirjalikud ja negatiivses mõttes rehepapid. Osad mu teisedki sõbrad nautisid juba aastad enne ELi illegaalselt Londonis töötamist. Seda, kuidas nad iga kord üle piiri said, ei õnnestunud mul ka pärast ohtrat kanepit välja pinnida, aga nad said. Üks nüüdses vestluses osalenutest praktiseeris just mõned kuud Šotimaal, tema vürtsitas niigi pealiskaudset vestlust oma kogemusega, mille põhjal jagas pool Euroopat mõistlikeks töötajateks ja  suhtlejateks ning ülejäänud kasututeks. Viimaseks jäid muidugi poolakad, oma pandavatele torumeestele vaatamata. Muide, mu enda maja krohvisid suvel poolakad, koledad nässid paraku, aga head tööd tegid ega joonud. Vähemalt minu keldris mitte, erinevalt kohalikest meistritest. Kusjuures varem oli mul majarahvaga juba ühistu esimehena kisma olnud, kus minu valitud (ehkki all)töövõtjate tegemised olid osade meelest kehvad puhtalt selle põhjal, et tegu oli venelastega, kelle "töökultuur lihtsalt ON niivõrd madal".